നവ്ജ്യോത് സിംഗ് സിദ്ദു പഞ്ചാബ് പിസിസി അധ്യക്ഷ സ്ഥാനം രാജിവച്ചു നവ്ജ്യോത് സിംഗ് സിദ്ദു പഞ്ചാബ് പിസിസി അധ്യക്ഷ സ്ഥാനം രാജിവച്ചു. രാജിക്കത്ത് കോണ്ഗ്രസ് അധ്യക്ഷ സോണിയാ ഗാന്ധിക്ക് കൈമാറി. ഒത്തുതീര്പ്പിന് തനിക്ക് സാധിക്കില്ലെന്നും പഞ്ചാബിലെ ജനങ്ങളുടെ ക്ഷേമമാണ് പ്രധാനമെന്നും നവ്ജ്യോത് സിംഗ് സിദ്ദു അറിയിച്ചു. എന്നാല് എന്ത് ഒത്തുതീര്പ്പാണ് ഉദ്ദേശിച്ചതെന്ന് കത്തില് വ്യക്തമാക്കിയിട്ടില്ല. navjot singh sidhu resigns അമരീന്ദര് സിംഗുമായുള്ള ദീര്ഘനാളത്തെ ഉള്പോരിന് പിന്നാലെ ജൂലൈ 23നാണ് സിദ്ദുവിനെ പിസിസി അധ്യക്ഷ സ്ഥാനത്തേക്ക് നിയമിക്കുന്നത്. Read Also : പഞ്ചാബ് കോണ്ഗ്രസില് പ്രതിസന്ധി അമരീന്ദര് സിംഗിനെ മുഖ്യമന്ത്രി സ്ഥാനത്ത് നിന്ന് മാറ്റണമെന്ന ആവശ്യം ശക്തം 2019 ലാണ് അമരീന്ദര് സിംഗും നവജ്യോത് സിംഗ് സിദ്ദുവും തമ്മിലുള്ള പോരിന് തുടക്കമാകുന്നത്. അടുത്ത വര്ഷം നടക്കാനിരിക്കുന്ന നിയമസഭാ തെരഞ്ഞെടുപ്പിന് മുന്നോടിയായി പാര്ട്ടിയിലെ ഉള്പോര് പരിഹരിക്കാനുള്ള ആദ്യ പടിയായാണ് പിസിസി അധ്യക്ഷനായി ഹൈക്കമാന്ഡ് നവ്ജ്യോത് സിംഗ് സിദ്ദുവിന്റെ പേര് പരിഗണിക്കുന്നത്. രാജിയെ തുടര്ന്ന് സിദ്ദുവിനെതിരെ ട്വീറ്റുമായി അമരീന്ദര് സിംഗ് രംഗത്തെത്തിയിട്ടുണ്ട്. സിദ്ദു സ്ഥിരതയില്ലാത്ത മനുഷ്യനാണെന്ന് അമരീന്ദര് ട്വീറ്റില് കുറിച്ചു. അതേസമയം, അമരീന്ദര് സിംഗ് ഇന്ന് ഡല്ഹിയില് അമിത് ഷായുമായി കൂടിക്കാഴ്ച നടത്തുമെന്ന് റിപ്പോര്ട്ടുണ്ട്. എന്നാല് ഈ വിവരം ഇരുഭാഗത്ത് നിന്നും സ്ഥിരീകരിച്ചിട്ടില്ല.